తెలంగాణలో మహిళా తహసీల్దార్ దారుణహత్య WATCH LIVE TV
World Cup 2019: భారత్ VS పాక్ మ్యాచ్‌పై స్పందించిన ఐసీసీ
ఉగ్రదాడి‌తో అసువులు బాసిన జవాన్ల కుటుంబాల గురించి మేము కూడా చింతిస్తున్నాం. ఇది చాలా బాధాకరమైన ఘటన. దాడి తర్వాత జరుగుతున్న పరిణామాలను ఐసీసీ గమనిస్తోంది.  -ఐసీసీ సీఈవో రిచర్డ్‌సన్
Samayam Telugu | Updated:
Feb 20, 2019, 11:23AM IST
హైలైట్స్
ఇంగ్లాండ్ వేదికగా మే 30 నుంచి వన్డే ప్రపంచకప్ మొదలు
జూన్ 16న పాకిస్థాన్‌తో షెడ్యూల్ ప్రకారం మ్యాచ్ ఆడనున్న భారత్
ఆ మ్యాచ్‌ను బహిష్కరించి పాక్‌ దుశ్చర్యని ప్రపంచానికి తెలియజేయాలని టీమిండియాకి అభిమానులు సూచన
ఇప్పటి వరకూ ప్రపంచకప్ షెడ్యూల్‌ మార్పుపై అధికారిక సమాచారం లేదని ఐసీసీ సీఈవో వ్యాఖ్య
పుల్వామా ఉగ్రదాడి నేపథ్యంలో.. పాకిస్థాన్‌తో జూన్ 16న జరగనున్న వరల్డ్‌కప్‌ మ్యాచ్‌ను భారత్ బహిష్కరించాలని పెద్ద ఎత్తున డిమాండ్లు వినిపిస్తుండటంపై అంతర్జాతీయ క్రికెట్ కౌన్సిల్ (ఐసీసీ) స్పందించింది. ఇంగ్లాండ్ వేదికగా మే 30 నుంచి ప్రపంచకప్‌ మొదలుకానుండగా.. ఇప్పటికే విడుదలైన షెడ్యూల్ ప్రకారం జూన్ మూడో వారంలో దాయాది దేశాలు ఢీకొననున్నాయి. కానీ.. పాకిస్థాన్ ప్రేరేపిత ఉగ్రదాడితో 40 మంది జవాన్లు అమరులైన నేపథ్యంలో.. ఆ దేశంతో భారత్ క్రికెట్ ఆడకుండా మ్యాచ్‌ను బహిష్కరించాలని హర్భజన్ సింగ్‌తో పాటు బీసీసీఐ మాజీ కోశాధికారి, అభిమానులు కోరుతున్నారు. రెండు రోజుల క్రితం ఈ మ్యాచ్ గురించి ఐపీఎల్ ఛైర్మన్ రాజీవ్ శుక్లా మాట్లాడుతూ.. దేశం కంటే క్రీడలు ముఖ్యం కాదని.. అయితే మ్యాచ్‌పై ప్రస్తుతం తాము కేంద్ర ప్రభుత్వ నిర్ణయం కోసం ఎదురుచూస్తున్నట్లు వెల్లడించాడు.
ఐపీఎల్ ఛైర్మన్ వ్యాఖ్యలతో పాకిస్థాన్‌తో మ్యాచ్‌ను భారత్ బహిష్కరించబోతోందంటూ వార్తలు పెరిగాయి. దీంతో.. ఐసీసీ సీఈవో రిచర్డ్‌సన్ స్పందించాడు. ‘ఉగ్రదాడి‌తో అసువులు బాసిన జవాన్ల కుటుంబాల గురించి మేము కూడా చింతిస్తున్నాం. ఇది చాలా బాధాకరమైన ఘటన. దాడి తర్వాత జరుగుతున్న పరిణామాలను ఐసీసీ గమనిస్తోంది. అయితే.. పాకిస్థాన్‌తో మ్యాచ్‌ను భారత్ బహిష్కరించడంపై ఇప్పటి వరకూ మాకు ఎలాంటి అధికారిక సమాచారం రాలేదు. షెడ్యూల్ ప్రకారమే అన్ని మ్యాచ్‌లూ జరుగుతాయి’ అని వెల్లడించాడు. ఒకవేళ భారత్ ఆ మ్యాచ్‌ను బహిష్కరిస్తే.. పాక్‌కి రెండు పాయింట్లు కేటాయించనున్నారు.